La Casa Municipal de Cultura acull l'obra de teatre ‘La gata y el búho’ divendres 23 d'octubre
20 d’octubre 2020

  

La companyia local Mascarada Teatre arriba a la Casa Municipal de Cultura amb la comèdia La gata y el búho de Bill Manhoff, divendres, 23 d'octubre, a les 21.30 hores. Esta obra per a tots els públics forma part de la programació de tardor de la Regidoria de Cultura de l'Ajuntament de Sagunt i es podrà veure prèvia [compra d'entrada​](https://www.servientradas.com/espectaculo/AYUNTAMIENTO_DE_SAGUNTO/6/la-gata-y-el-buho.html) al preu de 6 euros.

  

La història comença quan Doris, una prostituta que pretén ser actriu, interpretada per Nieves Fernández, entra de manera abrupta en la vida de Félix, el dependent d'una llibreria que espera ser un reconegut escriptor, interpretat per Miguel Del Río. Entre ells sorgix una estranya relació d'amor i odi on el fracàs i la lluita per acceptar-se a si mateixos en la realitat en la qual viuen sobrevola en tot moment sobre l'escenari. Arribaran a entendre's estos personatges tan diferents i incompatibles? Amb esta comèdia centrada en dos solitaris personatges s'aconseguix des del moment en què s'obri el teló que el públic quede expectant per saber què passa amb ells.

  

Mascarada Teatre adapta esta obra del guionista, productor i dramaturg estatunidenc, Bill Manhoff, davall l'assessorament actoral d'Ángel Madrid i Enrique Cerezo i la direcció d'il·luminació i so de Manuel Rodrigo.

  

  

![](/media/rukntqyz/67c_el-gato-y-el-buho.jpg)  
  
  

  
  
  

  
  

  

  

*   [](http://www.facebook.com/sharer.php?u=https://aytosagunto.es/va/actualitat/la-casa-municipal-de-cultura-acull-l-obra-de-teatre-la-gata-y-el-buho-divendres-23-d-octubre/ "Facebook")
*   [](http://twitter.com/share?url=https://aytosagunto.es/va/actualitat/la-casa-municipal-de-cultura-acull-l-obra-de-teatre-la-gata-y-el-buho-divendres-23-d-octubre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-municipal-de-cultura-acull-l-obra-de-teatre-la-gata-y-el-buho-divendres-23-d-octubre/ "Linked In")
*   [](mailto:?body=https://aytosagunto.es/va/actualitat/la-casa-municipal-de-cultura-acull-l-obra-de-teatre-la-gata-y-el-buho-divendres-23-d-octubre/)